S-365/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 10. maí sl., á hendur J-kvk-þgf Á-kvk-þgf Á-kvk-þgf, Reykjavík, „fyrir eftirtalin umferðar- og fíkniefnalagabrot, með því að hafa:

1. Þriðjudaginn 28. október 2014 ekið bifreiðinni MM-453 svipt ökurétti, með 70 km hraða á klukkustund austur Sæbraut í Reykjavík, við Langholtsveg, þar sem leyfður hámarkshraði var 60 km á klukkustund.

Telst brot þetta varða við 1., sbr. 3. mgr. 37. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

2. Laugardaginn 15. nóvember 2014 ekið bifreiðinni MM-453 svipt ökurétti, með 109 km hraða á klukkustund austur Suðurlandsveg, við Gljúfurholt í Ölfusi, þar sem leyfður hámarkshraði var 90 km á klukkustund.

Telst brot þetta varða við 2. mgr. 37. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

3. Laugardaginn 21. nóvember 2015 ekið bifreiðinni MM-453 án þess að hafa endurnýjað ökuskírteini og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 760 ng/ml og kókaín 50 ng/ml) norður Vesturlandsveg í Reykjavík, við Víkurveg, þar sem lögregla stöðvaði aksturinn og að hafa skömmu síðar á lögreglustöðinni við Vínlandsleið 2-4 í Reykjavík, haft í vörslum sínum 101,65 g af maríjúana, sem lögreglumenn fundu við leit í bifreiðinni MM-453.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

4. Föstudaginn 15. janúar 2016 ekið bifreiðinni NR-898 án gildra ökuréttinda og óhæf til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 4,0 ng/ml) suður Nóatún í Reykjavík, við Brautarholt, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 101,65 g af maríjúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærðu var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærða ekki þing og ekki var kunnugt um að hún væri forfölluð. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærðu. Hún verður því sakfelld samkvæmt ákærunni, en brot hennar er þar rétt fært til refsiákvæðis.

Verður refsing hennar því ákveðin fangelsi í 60 daga. Ákærða er svipt ökurétti í ævilangt frá birtingu dómsins. Ákærða sæti upptöku á 101,65 g af maríjúana. Þá greiði hún 231.412 krónur í sakarkostnað.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærða, J-kvk-nf Á-kvk-nf Á-kvk-nf sæti fangelsi í 60 daga.

Ákærða er svipt ökurétti í ævilangt frá birtingu dómsins.

Ákærða sæti upptöku á 101,65 g af maríjúana

Ákærða greiði 231.412 krónur í sakarkostnað.

A-kk-nf Í-kk-nf